Legal Document

Category: 311

Text:
9. ΝΟΜΟΘΕΤ. ΔΙΑΤΑΓΜΑ υπ' αριθ. 3744 της 31 Αυγ./6 Σεπτ. 1957 Περί εκδικάσεως των παραβάσεων των περί κυκλοφορίας πεζών και οχημάτων διατάξεων εν τη πόλει Πειραιώς. Άρθρ.1.-1.Οι παραβάται των περί κυκλοφορίας πεζών και οχημάτων ισχυουσών διατάξεων εις βαθμόν πταίσματος εν τη περιφερεία της Αστυνομικής Διευθύνσεως Πειραιώς, εφ' όσον συντρέχουσιν οι όροι του αυτοφώρου εισάγονται εις δίκην εις το επ' αυτοφώρω Πταισματοδικείον Πειραιώς κατά τας διατάξεις περί εκδικάσεως των επ' αυτοφώρω πταισμάτων. Δύναται όμως το βεβαιώσαν την παράβασιν αστυνομικόν όργανον, χωρίς να προβή εις την σύλληψιν του παραβάτου, να επιδώση εις αυτόν κλήσιν, εν τη οποία καλείται να προσέλθη εις το Πταισματοδικείον εν ωρισμένη ώρα εντός του προσεχούς 24ώρου, προς εκδίκασιν της υποθέσεώς του. Ο ούτω κληθείς και μη προσελθών δικάζεται ερήμην, της αποφάσεως του Πταισματοδικείου ούσης αμέσως εκτελεστής. Εις αμφοτέρας τας περιπτώσεις εφαρμόζεται η διαδικαία η προβλεπομένη δια την εκδίκασιν των επ' αυτοφώρω πταισμάτων. 2.Εάν ο παραβάτης δεν κατελήφθη επ' αυτοφώρω ή δεν εισήχθη εις αυτόφωρον πταισματοδικείον, η εκδίκασις των ως άνω πταισματικών παραβάσεων ενεργείται υπό του πταισματοδικείου εις τακτικήν δικάσιμον. Άρθρ.2.-Αι διατάξεις του παρόντος νόμου δύναται να επεκταθώσι δια Διατάγματος εκδιδομένου προτάσει των επί των Εσωτερικών και Δικαιοσύνης Υπουργών και εις άλλας πόλεις, ένθα λειτουργεί ο θεσμός της Αστυνομίας Πόλεων. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί της σελ. 162,01(γ) Σελ. 162,01(δ) 604-007 Διάφορες Ειδικές Διαδικασίες 9.Β.ω.7-9